Croodslar oilasi
Croodslar oilasi (inglizcha: The Croods) 2013-yili ekranlarga chiqarilgan sarguzasht-komediya janridagi AQSh kompyuter-animatsion filmidir. DreamWorks Animation studiyasi mahsuloti. 20th Century Fox tomonidan tarqatilgan. Filmda Kirk DeMicco va Chris Sanders ham rejissor, ham ssenariynavis boʻlishgan. Filmga ovoz bergan aktyorlar sirasiga Nicolas Cage, Emma Stone, Ryan Reynolds, Catherine Keener, Clark Duke va Cloris Leachman kirishadi. Film Pliotsen davrida yashovchi gʻor odamlari oilasi haqida boʻlib, ularning xavfli, biroq ajib hudud boʻylab mashaqqatli safari haqida hikoya qiladi. Croodslar oilasi filmi umumjahon premyerasi 15-fevral 2013-yilda 63-Berlin xalqaro film festivalida boʻlib oʻtdi, AQShda esa shu yilning 22-martidan boshlab katta ekranlarda namoyish etila boshladi. Film omma va tanqidchilar tomonidan xush qarshilandi. $135–175 millionlik budjeti bilan umumjahon boʻylab $587 million daromad qildi. Shuningdek, Oscarning Eng yaxshi animatsiya va Oltin globusning Eng yaxshi toʻliq hajmli animatsion film nominatsiyalariga nomzod qilib koʻrsatildi. Filmning sikveli hisoblanmish Croodslar oilasi: Yangi uy 23-dekabr 2020-yilda chiqarilgan.